Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 435/11/8802	Košice I, 9.6.2014
EEČ : 2-63-227-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 9.6.2014, spisová značka 1 Pv 435/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
sa v skúšobnej dobe v trvaní 12 mesiacov, uloženej jej uznesením prokurátora Okresnej prokuratúry XXXXX I, spisovej značky 1 Pv 435/2011 zo dňa 22. novembra 2011 o podmienečnom zastavení trestného stíhania podľa ustanovenia § 216 odsek 1 písmeno a/, b/, c/  Trestného poriadku, ktoré nadobudlo právoplatnosť dňa 02. decembra 2011,    o s v e d č i l.

Uznesením prokurátora Okresnej prokuratúry XXXXX I zo dňa 9.6.2014, spisová značka 1 Pv 435/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajného orgánu Okresného riaditeľstva Policajného zboru, Obvodného oddelenia Policajného zboru XXXXX - Staré mesto, spisovej značky ORP-2962/SM-KE-2011 zo dňa 21. júla 2011, bolo podľa ustanovenia § 206 odsek 1 Trestného poriadku vznesené obvinenie XXXXX pre  prečin krádeže podľa ustanovenia § 212 odsek 2 písmeno c/ Trestného zákona, ktorého sa dopustil na tom skutkovom základe, že v Košiciach na rohu ulíc Hlavná a Pribinova pred novinovým stánkom pri OD  Dargov, dňa 21. júla 2011 okolo 07.50 hodiny, vytrhol z rúk tam stojaceho a platiaceho poškodeného XXXXX peňaženku čiernej farby s dokladmi, platobnými kartami a hotovosťou 150,- €, čím takto poškodenému XXXXX spôsobil škodu v celkovej výške 200,- €, pričom následne peňaženka s celým obsahom bola poškodenému vrátená v nepoškodenom stave.

XXXXX prokuratúry XXXXX I, uznesením spisovej značky 1 Pv 435/2011 zo dňa 22. novembra 2011, podľa ustanovenia § 216 odsek 1 písmeno a/, b/, c/ Trestného poriadku podmienečne zastavil trestné stíhanie vedené proti obvinenému XXXXX pre prečin krádeže podľa ustanovenia § 212 odsek 2 písmeno c/ Trestného zákona, s určením skúšobnej doby v trvaní 12 mesiacov podľa ustanovenia § 216 odsek 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 02. decembra 2011.

	Obvinený XXXXX počas určenej skúšobnej doby, ako to vyplýva z oznámenia Okresného úradu Dunajská Streda, odboru všeobecnej vnútornej správy, odpisu  registra trestov a výpisu páchateľov vyšetrovaných Odborom inšpekčnej služby SKIS v rámci Slovenskej republiky, viedol riadny život a nedopustil sa ďalšej protispoločenskej činnosti.
	
Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karol Hajduček
prokurátor